stanford-oval/wikipedia huggingface dataset:
สุภโชค สารชาติ
ทีมชาติไทย > ชุดใหญ่

ในวันที่ 5 มิถุนายน พ.ศ. 2562 สุภโชคได้ลงเล่นเป็นตัวจริงในการแข่งขันคิงส์คัพ รอบรองชนะเลิศ นัดที่ไทยพ่ายแพ้ต่อเวียดนาม 0–1 ที่ช้างอารีนา
ในวันที่ 20 สิงหาคม พ.ศ. 2562 สุภโชค มีชื่อติดทีมชาติไทยเบื้องต้น 33 คน และในวันที่ 1 กันยายน พ.ศ. 2562 สุภโชค ยังคงมีชื่อติดทีมชาติไทยในรอบที่ตัดตัวเหลือ 23 คนสุดท้าย ในการแข่งขันฟุตบอลโลกรอบคัดเลือก นัดที่ไทยจะเปิดบ้านพบกับเวียดนามและออกไปเยือนอินโดนีเซีย ต่อมาในวันที่ 5 กันยายน พ.ศ. 2562 ฟุตบอลโลกรอบคัดเลือก นัดแรก ไทย เปิดสนามธรรมศาสตร์ พบกับ เวียดนาม ในนัดนั้น สุภโชคมีโอกาสทำประตูชัยในช่วงนาทีสุดท้าย แต่สุดท้ายก็ยิงพลาดไปอย่างน่าเสียดาย ทำให้เกมจบลงด้วยผลเสมอ 0–0 อย่างไรก็ตาม สุภโชคได้รับรางวัล Man of the Match ในนัดนั้น ต่อมาในวันที่ 10 กันยายน พ.ศ. 2562 สุภโชค ยิงคนเดียวสองประตู อีกทั้งยังเรียกจุดโทษด้วย โดยลูกแรกในนามทีมชาติไทย เขาแต่งบอลเข้าขวา ก่อนสับไกยิงบอลตกพื้นแล้วเข้าไปซุกก้นตาข่าย พาไทยออกนำอินโดนีเซีย โดยนัดดังกล่าว ทีมชาติไทย บุกชนะ อินโดนีเซีย ถึงถิ่น 3-0 ประเดิม 3 แต้มแรกในฟุตบอลโลกรอบคัดเลือก มี 4 แต้มจาก 2 นัด นำเป็นจ่าฝูงของกลุ่ม อีกทั้งยังเป็นการบุกชนะที่บ้านของอินโดนีเซียเป็นครั้งแรกในรอบ 11 ปีอีกด้วย
ในวันที่ 19 ธันวาคม พ.ศ. 2562 สุภโชคได้รับรางวัลประตูยอดเยี่ยมแห่งปี (ฟุตบอลทีมชาติ) ในงานมอบรางวัล FA Thailand Awards 2019 โดยสมาคมฟุตบอลแห่งประเทศไทย โดยประตูที่เขายิงได้นั้น เกิดขึ้นในฟุตบอลโลกรอบคัดเลือก นัดที่สอง ซึ่งเป็นนัดที่ทีมชาติไทยบุกไปชนะอินโดนีเซีย
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ลีกคัพ> ลงเล่น | ลีกคัพ> ประตู | เอเชีย> ลงเล่น | เอเชีย> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| บุรีรัมย์ ยูไนเต็ด | 2563–64 | ไทยลีก | 27 | 10 | 5 | 4 | — | — | 2 | 0 | — | — | 34 | 14 |
| บุรีรัมย์ ยูไนเต็ด | 2564–65 | ไทยลีก | 26 | 5 | 5 | 2 | 4 | 1 | — | — | — | — | 35 | 8 |
| คอนซาโดเล ซัปโปโระ (ยืมตัว) | 2565 | เจลีก ดิวิชัน 1 | 7 | 0 | 0 | 0 | 0 | 0 | — | — | — | — | 7 | 0 |
| คอนซาโดเล ซัปโปโระ | 2566 | เจลีก ดิวิชัน 1 | 24 | 7 | 4 | 2 | 2 | 0 | — | — | — | — | 30 | 9 |
สถิติอาชีพ > ประตูในนามทีมชาติ

| ลำดับ | วันที่ | สนาม | คู่แข่งขัน | ประตู | ผล | รายการแข่งขัน |
| --- | --- | --- | --- | --- | --- | --- |
| 1 | 10 กันยายน 2562 | สนามกีฬาหลักเกอโลราบุงการ์โน จาการ์ตา อินโดนีเซีย |  อินโดนีเซีย | 1–0 | 3–0 | ฟุตบอลโลก 2022 รอบคัดเลือก |
| 2 | 10 กันยายน 2562 | สนามกีฬาหลักเกอโลราบุงการ์โน จาการ์ตา อินโดนีเซีย |  อินโดนีเซีย | 3–0 | 3–0 | ฟุตบอลโลก 2022 รอบคัดเลือก |
| 3 | 5 ธันวาคม 2564 | สนามกีฬาแห่งชาติสิงคโปร์, กัลลัง, สิงคโปร์ |  ติมอร์-เลสเต | 2–0 | 2–0 | ฟุตบอลชิงแชมป์แห่งชาติอาเซียน 2020 |
| 3. | 5 ธันวาคม 2564 | สนามกีฬาแห่งชาติสิงคโปร์, กัลลัง, สิงคโปร์ |  ติมอร์-เลสเต | 2–0 | 2–0 | ฟุตบอลชิงแชมป์แห่งชาติอาเซียน 2020 |
| 4. | 11 ธันวาคม 2564 | สนามกีฬาแห่งชาติสิงคโปร์, กัลลัง, สิงคโปร์ |  พม่า | 4–0 | 4–0 | ฟุตบอลชิงแชมป์แห่งชาติอาเซียน 2020 |
| 5. | 29 ธันวาคม 2564 | สนามกีฬาแห่งชาติสิงคโปร์, กัลลัง, สิงคโปร์ |  อินโดนีเซีย | 3–0 | 4–0 | ฟุตบอลชิงแชมป์แห่งชาติอาเซียน 2020 นัดชิงชนะเลิศ |
| ุ6. | 25 กันยายน 2565 | สนามกีฬาสมโภชเชียงใหม่ 700 ปี จังหวัดเชียงใหม่ |  ตรินิแดดและโตเบโก | 2-1 | 2–1 | ฟุตบอลชิงถ้วยพระราชทานคิงส์คัพ ครั้งที่ 48 |
| 7. | 21 พฤศจิกายน 2566 | สนามกีฬาแห่งชาติสิงคโปร์, กัลลัง, สิงคโปร์ |  สิงคโปร์ | 1–0 | 3–1 | ฟุตบอลโลก 2026 รอบคัดเลือก |
| 8. | 30 มกราคม 2567 | สนามกีฬาอัลจานูบ, อัลวาคราห์, กาตาร์ |  อุซเบกิสถาน | 1–1 | 1–2 | เอเชียนคัพ 2023 |
| 9. | 6 มิถุนายน 2567 | เฉิ่นหยางโอลิมปิกสปอร์ตเซ็นเตอร์สเตเดียม, เฉิ่นหยาง, จีน |  จีน | 1–0 | 1–1 | ฟุตบอลโลก 2026 รอบคัดเลือก |
เกียรติประวัติ > สโมสร

ไทยลีก (4): 2558, 2560, 2561, 2564–65
ไทยเอฟเอคัพ (2): 2558, 2564–65
ไทยลีกคัพ (3): 2558, 2559, 2564–65
ไทยแลนด์แชมเปียนส์คัพ (1): 2562
โตโยต้า พรีเมียร์คัพ (1): 2559
แม่โขงคลับแชมเปียนชิพ (2): 2558, 2560
เกียรติประวัติ > ทีมชาติ

ฟุตบอลชิงแชมป์แห่งชาติอาเซียน: 2563
เกียรติประวัติ > รางวัลส่วนตัว

นักฟุตบอลเยาวชนยอดเยี่ยม โดยสมาคมฟุตบอลแห่งประเทศไทย: 2560
ผู้เล่นยอดเยี่ยมประจำการแข่งขัน ช้าง เอฟเอคัพ นัดชิงชนะเลิศ: 2564–65
ประตูยอดเยี่ยมไทยลีกประจำเดือน: สิงหาคม 2562
ประตูยอดเยี่ยมในนามทีมชาติ โดยสมาคมฟุตบอลแห่งประเทศไทย: 2562, 2564–65 (ในนัดที่พบกับ ติมอร์-เลสเต)
แหล่งข้อมูลอื่น

ข้อมูลของ สุภโชค สารชาติ ที่ ซ็อกเกอร์เวย์
| ด ค กผู้เล่นชุดปัจจุบันของฮกไกโด คอนซาโดเล ซัปโปโระ  |
| --- | --- |
 1 ซูเนโนะ  2 ทานากะ  3 ทะนะกะ  5 ฟุกุโมะริ  7 เฟอร์นานเดช  8 ฟุกะอิ  10 มิยาซาวะ  11 โลเปซ  14 โยะชิอะกิ  15 คิกุชิ  16 มะเอะ  19 ชิระอิ  20 คิม  21 อะวะกะ  25 กู  26 ฮะยะซะกะ  27 อะระโนะ  31 มิยะโยะชิ  32 อิชิกะวะ  35 โอกาชิวะ  49 สุภโชค  ผู้จัดการ: เปโตรวิช 
| ด ค กรายชื่อนักกีฬาทีมชาติไทย – เอเชียนคัพ 2023 |
| --- | --- | --- |
|  1 ศิวรักษ์  2 สันติภาพ  3 ธีราทร  4 เอเลียส  5 กฤษดา  6 สารัช  7 สุภโชค  8 พิชา  9 ศุภชัย  10 ศุภณัฏฐ์  11 บดินทร์  12 นิโคลัส  13 เจริญศักดิ์  14 รุ่งรัฐ  15 ธีรศักดิ์  16 จักพัน  17 พรรษา  18 วีระเทพ  19 ปฐมพล  20 สรานนท์  21 ศุภนันท์  22 ชาญณรงค์  23 ปฏิวัติ  24 วรชิต  25 พีรดนย์  26 สุพรรณ  ผู้ฝึกสอน: อิชิอิ   |  1 ศิวรักษ์  2 สันติภาพ  3 ธีราทร  4 เอเลียส  5 กฤษดา  6 สารัช  7 สุภโชค  8 พิชา  9 ศุภชัย  10 ศุภณัฏฐ์  11 บดินทร์  12 นิโคลัส  13 เจริญศักดิ์  14 รุ่งรัฐ  15 ธีรศักดิ์  16 จักพัน  17 พรรษา  18 วีระเทพ  19 ปฐมพล  20 สรานนท์  21 ศุภนันท์  22 ชาญณรงค์  23 ปฏิวัติ  24 วรชิต  25 พีรดนย์  26 สุพรรณ  ผู้ฝึกสอน: อิชิอิ   |  |
ถัน เย่าเหวิน

ถัน เย่าเหวิน (อังกฤษ: Patrick Tam, Patrick Tam-Yiu Man, จีนตัวเต็ม: 譚耀文, จีนตัวย่อ: 谭耀文) นักแสดงและนักร้องชื่อดังของฮ่องกง
เกิดเมื่อวันที่ 19 มีนาคม ค.ศ. 1969 มีชื่อเล่นว่า อาถัน (阿譚) มีความใฝ่ฝันอยากจะทำงานในวงการบันเทิงมาตั้งแต่เล็ก เมื่ออายุ 16 ปี  ได้เรียนการแสดงและการร้องเพลง จนกระทั่งในปี ค.ศ. 1986 ได้เข้าประกวดความสามารถของบริษัท TVB และได้ที่ 7 และได้รับการยอมรับจาก เหมย เย่นฟาง ต่อมาได้ออกอัลบั้มในแนวเพลงที่ไม่ใช่กระแสหลักอย่าง แจ๊ซ จึงไม่ได้รับการตอบรับเท่าที่ควร ในปี ค.ศ. 1992 วอร์เนอร์ มิวสิก จึงไม่ต่อสัญญาให้
จากนั้นจึงหันมาสู่การแสดงเป็นหลัก ในซีรีส์และภาพยนตร์เรื่องต่าง ๆ ของฮ่องกง ซึ่งประสบความสำเร็จกว่า มีผลงานต่าง ๆ มากมาย ซึ่งหนึ่งในนั้นได้เคยแสดงในละครโทรทัศน์ที่ทางฮ่องกงผลิตร่วมกับช่อง 3 ของไทย คือ Split Second หรือ ข้ามฟ้าเฉือนคม ในปี ค.ศ. 2003 โดยแสดงคู่กับ ศรีริต้า เจนเซ่น และฉัตรชัย เปล่งพานิช 2 นักแสดงนำชาวไทย
ชีวิตส่วนตัว สมรสไปเมื่อต้นปี ค.ศ. 2004
ผลงาน

ซีรีส์
Swordsman Lai Bo Yee (1995)
The Hitman Chronicles (1997)
Duke of Mount Deer 2000 (2000)
Split Second (2004)
Fox Volant of the Snowy Mountain (2006)
Legend of Fang De and Miao Cui Hua (2006)
The Holy Pearl (2011)
A Happy Life (2013)
ภาพยนตร์
Ip Man 3 (2015)
A Land without Boundaries (2011)
The Detective 2 (2011)
I Love Hong Kong (2011)
Just Another Pandora's Box (2010)
Here Comes Fortune (2010)
To Live and Die in Mongkok (2009)
The Storm Warriors (2009)
Lady Cop & Papa Crook (2009)
Mr. Right (2008)
Trivial Matters (2007)
In Love with the Dead (2007)
Naraka 19 (2007)
Simply Actors (2007)
Luxury Fantasy (2007)
Eastern Legend (2007)
Who's Next (2007)
A Chinese Tall Story (2005)
The Myth (2005)
City of SARS (2003)
The Story of Long (2003)
My Troublesome Buddy (2003)
The New Option (2002)
The Wall (2002)
Body Puzzle (2002)
La Brassiere (2001) [cameo]
The Legend of Zu (2001)
Born Wild (2001)
Comeuppance (2000)
Crying Heart (2000)
Violent Cop (2000)
Killers from Beijing (2000)
Homicidal Maniac (2000)
The Duel (2000)
The Legend of Speed (1999)
Purple Storm (1999)
My Loving Trouble 7 (1999)
Century of the Dragon (1999)
Love in the River (1998)
Operation Billionaires (1998)
Beast Cops (1998)
Point of No Return (1990)
แหล่งข้อมูลอื่น

เว็บไซต์ส่วนตัว เก็บถาวร 2016-03-15 ที่ เวย์แบ็กแมชชีน
ข้อมูลจาก IMDb
รายชื่อเมืองและหมู่บ้านในประเทศดอมินีกา

นี่คือรายชื่อเมืองและหมู่บ้านในประเทศดอมินีกา ในที่นี้จะจำแนกถิ่นฐานประเภทต่าง ๆ โดยใช้คำจำกัดความดังต่อไปนี้
นคร (city): ถิ่นฐานใด ๆ ที่ระบุไว้ในเว็บไซต์ world-gazetteer.com ว่ามีจำนวนประชากรประมาณ 75,000 คนขึ้นไป ไม่มีนิคมใดในดอมินีกาที่มีลักษณะเป็นนครตามคำจำกัดความนี้
เมือง (town): ถิ่นฐานใด ๆ ที่ระบุไว้ในเว็บไซต์ world-gazetteer.com ว่ามีจำนวนประชากรระหว่าง 750 ถึง 75,000 คน
หมู่บ้าน (village): ถิ่นฐานใด ๆ ที่ไม่ได้มีระบุไว้ในเว็บไซต์ world-gazetteer.com หรือมีจำนวนประชากรน้อยกว่า 750 คน
ชุมชนหมู่บ้าน (hamlet): ถิ่นฐานใด ๆ ที่ไม่ได้มีระบุไว้ในเว็บไซต์ world-gazetteer.com และภาพถ่ายดาวเทียมของกูเกิล แผนที่ แสดงให้เห็นว่ามีขนาดเล็กเกินกว่าจะถือว่าเป็นหมู่บ้าน
ละแวกบ้าน (neighbourhood): การแบ่งเขตทางภูมิศาสตร์อย่างชัดเจนของถิ่นฐานต่าง ๆ ข้างต้น
รายชื่อเมือง

นี่คือรายชื่อเมืองของประเทศดอมินีกา
| ชื่อเมือง | อักษรโรมัน | ประชากร (คน) |
| --- | --- | --- |
| คาสเซิลบรูซ | Castle Bruce | 1,339 (ค.ศ. 2001) |
| เคนฟีลด์ | Canefield | 2,803 (ค.ศ. 2001) |
| แคลิบิชี | Calibishie | ไม่ปรากฏ |
| ซูฟรีแยร์ | Soufrière | 1,416 (ค.ศ. 2001) |
| เซนต์โจเซฟ | Saint Joseph | 2,029 (ค.ศ. 2001) |
| บาวี (ซอลส์บรี) | Barroui (Salisbury) | 2,129 (ค.ศ. 2001) |
| เบเรกัว (แกรนด์เบย์) | Berekua (Grand Bay) | 2,288 (ค.ศ. 2001) |
| ปวงต์มีแชล | Pointe Michel | ไม่ปรากฏ |
| พอร์ตสมัท (กร็องต็องส์) | Portsmouth (Grand-Anse) | 3,630 (ค.ศ. 2001) |
| มารีโก | Marigot | 2,676 (ค.ศ. 2001) |
| มาโอ | Mahaut | 2,399 (ค.ศ. 2001) |
| รอซาลี | Rosalie | ไม่ปรากฏ |
| โรโซ | Roseau | 16,571 (ค.ศ. 2011) |
| ลาแปลน | La Plaine | 1,288 (ค.ศ. 2001) |
| วุดเฟิร์ดฮิลล์ | Woodford Hill | 1,034 (ค.ศ. 2011) |
| เวสลีย์ (ลาซัว) | Wesley (La Soie) | ไม่ปรากฏ |
| แอตกินสัน | Atkinson | ไม่ปรากฏ |
รายชื่อหมู่บ้าน

นี่คือรายชื่อหมู่บ้านของประเทศดอมินีกา
| ชื่อหมู่บ้าน | อักษรโรมัน | ประชากร (คน) |
| --- | --- | --- |
| อ็องส์ ดู เม | Anse du Mé | ไม่ปรากฏ |
| บาเกอแตล | Bagatelle | ไม่ปรากฏ |
| บาตากา | Bataka | ประมาณ 200 (ค.ศ. 1956) |
| เบลส์ | Belles | ประมาณ 500 (ค.ศ. 2001) |
| เบลวิว โชแปง | Bellevue Chopin | ไม่ปรากฏ |
| เบนซ์ | Bense | ไม่ปรากฏ |
| บีออช | Bioche | ไม่ปรากฏ |
| โบเอทิกา | Boetica | ไม่ปรากฏ |
| บอร์นส์ | Bornes | ไม่ปรากฏ |
| แคมป์เบลล์ | Campbell | ไม่ปรากฏ |
| กาปูซิน | Capucin | ไม่ปรากฏ |
| คลิฟตัน | Clifton | ไม่ปรากฏ |
| โกลีโฮต์ | Colihaut | 773 (ค.ศ. 2001) |
| คอทเทจ | Cottage | ไม่ปรากฏ |
| คูลิบิสตรี | Coulibistrie | ไม่ปรากฏ |
| เดอลีซ | Delices | ไม่ปรากฏ |
| ดูบลัง | Dublanc | 423 (ค.ศ. 2001) |
| ดูบุค | Dubuc | ไม่ปรากฏ |
| เอกเกิลสตัน | Eggleston | ไม่ปรากฏ |
| ฟงด์ กานี | Fond Cani | ไม่ปรากฏ |
| ฟงด์ แซงต์ ฌอง | Fond St. Jean | ไม่ปรากฏ |
| กาลียง | Galion | 134 (ค.ศ. 2001) |
| จิรอเดล | Giraudel | ไม่ปรากฏ |
| กู๊ดโฮป | Good Hope | ไม่ปรากฏ |
| กู๊ดวิลล์ | Goodwill | ไม่ปรากฏ |
| แกรนด์เบย์ | Grandbay | ไม่ปรากฏ |
| แกรนด์ ฟงด์ | Grand Fond | ไม่ปรากฏ |
| โลดา | Laudat | ไม่ปรากฏ |
| เลย์ยู | Layou | ไม่ปรากฏ |
| ลูบิแยร์ | Loubiere | ไม่ปรากฏ |
| แมสซาเคอร์ | Massacre | ไม่ปรากฏ |
| เมโร | Mero | ไม่ปรากฏ |
| มอร์น ดาเนียล | Morne Daniel | ไม่ปรากฏ |
| มอร์น พรอสเพอร์ | Morne Prosper | ไม่ปรากฏ |
| เป บูช | Paix Bouche | 306 (ค.ศ. 2001) |
| เพนวิลล์ | Penville | 524 (ค.ศ. 2001) |
| เปอตีต์ ซาวาน | Petite Savanne | ประมาณ 1,200 (ค.ศ. 2015) |
| เปอตีต์ ซูฟริแยร์ | Petite Soufriere | ไม่ปรากฏ |
| ปีแชอแล็ง | Pichelin | ไม่ปรากฏ |
| แซงต์ โซเวอร์ | San Sauveur | ไม่ปรากฏ |
| ซาลีเบีย | Salybia | ไม่ปรากฏ |
| สกอตส์เฮด | Scotts Head | 721 (ค.ศ. 2001) |
| สต็อกฟาร์ม | Stockfarm | ไม่ปรากฏ |
| สโตว์ | Stowe | ไม่ปรากฏ |
| ทาเนอแตน | Tanetane | ไม่ปรากฏ |
| ตารู | Tarou | ไม่ปรากฏ |
| ทีโบ | Thibaud | ไม่ปรากฏ |
| ตูการี | Toucari | ไม่ปรากฏ |
| ทราฟัลการ์ | Trafalgar | ไม่ปรากฏ |
| วิแยย์ กาซ | Vieille Case | 726 (ค.ศ. 2001) |
| วอร์เนอร์ | Warner | ไม่ปรากฏ |
| ว็อตเทิน วาเวน | Wotten Waven | 226 (ค.ศ. 2001) |
ดูเพิ่ม

เขตของประเทศดอมินีกา
ธีรศิลป์ แดงดา

ธีรศิลป์ แดงดา (ชื่อเล่น มุ้ย; เกิดวันที่ 6 มิถุนายน พ.ศ. 2531) เป็นนักฟุตบอลกองหน้าทีมชาติไทย ปัจจุบันเล่นให้กับบีจี ปทุม ยูไนเต็ด ในไทยลีก ก่อนหน้านี้ธีรศิลป์เคยลงเตะให้กับซานเฟรซ ฮิโรชิมะ และ ชิมิซุ เอส-พัลส์ ในเจลีกของประเทศญี่ปุ่น นอกจากนี้ยังเคยลงเล่นกับอูเด อัลเมริอา ในลาลิกาของสเปน
ประวัติ

ธีรศิลป์ แดงดา เกิดที่จังหวัดสุรินทร์ มีบิดาชื่อ พ.อ.อ.ประสิทธิ์ แดงดา กับมารดาชื่อกาญจนา ซึ่งเป็นชาวจังหวัดสุรินทร์ และธีรศิลป์มีน้องสาวหนึ่งคนชื่อ ธนีกาญจน์ แดงดา ซึ่งเป็นนักกีฬาฟุตบอลหญิงทีมชาติไทย ทั้งนี้ ธีรศิลป์สำเร็จการศึกษาระดับชั้นมัธยมศึกษาตอนปลายจากโรงเรียนอัสสัมชัญธนบุรี โดยเขาได้เป็นหนึ่งในนักฟุตบอลเยาวชนของโรงเรียนอัสสัมชัญธนบุรีด้วย ซึ่งได้รับคำชมจากเพื่อนร่วมรุ่นและผู้ฝึกสอนของโรงเรียนอัสสัมชัญธนบุรีว่าเป็นนักฟุตบอลที่เก่งและสามารถเคลื่อนไหวไปกับลูกบอลได้อย่างรวดเร็ว
ฟุตบอลสโมสร > จ่าอากาศและราชประชา

ธีรศิลป์ เริ่มเล่นฟุตบอลกับสโมสรฟุตบอลโรงเรียนจ่าอากาศ ใน ไทยลีกดิวิชั่น 1 ฤดูกาล 2547/48 ในวัยแค่ 17 ปี ซึ่งเขาไม่ค่อยมีโอกาสลงเล่นมากนัก แต่ก็สามารถทำประตูได้ 3 ประตูจากการลงเล่นแค่ 6 นัด ซึ่งในขณะนั้นยังเล่นในตำแหน่ง กองกลางตัวรุก
ปี พ.ศ. 2549 ธีรศิลป์ย้ายไปเล่นให้กับราชประชา เอฟซี ในฟุตบอลถ้วยพระราชทานประเภท ข และตกรอบแบ่งกลุ่ม โดยธีรศิลป์ได้ลงเล่นในตำแหน่งกองหน้ามากขึ้น และสามารถทำประตูได้ถึง 9 ประตู จากการลงเล่น 18 นัด รวมทั้งจ่ายให้เพื่อนทำประตูถึง 5 ครั้ง
ฤดูกาล 2550 ธีรศิลป์ถูกยืมตัวมาเล่นให้กับโรงเรียนจ่าอากาศอีกครั้งในช่วงครึ่งฤดูกาลแรก
ฟุตบอลสโมสร > เมืองทองยูไนเต็ด (ครั้งที่ 1)

จากนั้นช่วงครึ่งฤดูกาล (เลก 2) ธีรศิลป์ได้ย้ายลงมาเล่นให้สโมสรเมืองทองฯ ยูไนเต็ดในไทยลีกดิวิชั่น 2 ปี พ.ศ. 2550และเป็นนักฟุตบอลที่มีส่วนในการนำเมืองทองเป็นแชมป์ไทยลีกดิวิชั่น 2 ซึ่งผู้จัดการทีมของเมืองทองในขณะนั้นคือ โรเบิร์ต โปรคูเรอร์ ได้กล่าวเอ่ยชมว่า "ธีรศิลป์เริ่มมีทักษะและการเล่นที่ดีมากขึ้นจนมีหลายทีมทั้งในประเทศและนอกประเทศสนใจอยากได้ธีรศิลป์ได้ร่วมทีม ซึ่งตัวผมและสตาฟโค้ชทุกคนยังเชื่อมั่นได้เลยว่าเด็กคนนี้มีอนาคตที่สดใสแน่นอน" ซึ่งในฤดูกาลนี้ธีรศิลป์ได้ลงเล่น 15 นัด ทำประตูได้ 7 ประตู จ่ายให้เพื่อนทำประตูได้ 2 ครั้ง
ฟุตบอลสโมสร > เมืองทอง ยูไนเต็ด (ครั้งที่ 2) > ฤดูกาล 2552

ในปี พ.ศ. 2552 ธีรศิลป์ได้กลับมาเซ็นสัญญาย้ายมาร่วมทีมเมืองทอง ยูไนเต็ด ที่ในขณะนั้น โค้ชแต๊ก อรรถพล บุษปาคม เป็นผู้ฝึกสอน โดยย้ายแบบไม่มีค่าตัว หลังจากเคยเล่นให้สโมสรนี้มาแล้วในระดับดิวิชั่น 2 และได้ลงสนามในไทยพรีเมียร์ลีกเป็นนัดแรกเมื่อวันที่ 8 มีนาคม พ.ศ. 2552 ในเกมส์ที่เปิดบ้านชนะการท่าเรือไทย 3-0 ซึ่งเขาเป็นคนยิงประตูแรกให้ทีมขึ้นนำ และนัดนี้ถือเป็นการลงเล่นในลีกสูงสุดของไทยเป็นครั้งแรกของเจ้าตัวด้วยซึ่งเขาสามารถนำสโมสรคว้าแชมป์ไทยพรีเมียร์ลีก เป็นสมัยแรกของสโมสร ซึ่งนอกจากธีรศิลป์แล้วยังมีนักเตะที่เป็นกำลังหลักสำคัญในการช่วยสโมสรคว้าแชมป์คือ ดักโน เซียกา ซึ่งเป็นดาวยิงสูงสุดของสโมสรในฤดูกาลนั้นที่ทำไป 10 ประตู, ซูมาโฮโร ยายา, สุริยา ดอมไธสง และในฤดูกาลนี้ธีรศิลป์ยิงได้ 7 ประตู
ฟุตบอลสโมสร > เมืองทอง ยูไนเต็ด (ครั้งที่ 2) > ฤดูกาล 2553

ในฤดูกาลนี้ธีรศิลป์ได้ลงเล่นเป็นตัวจริงมากขึ้นถึงแม้จะติดเกมส์ของทีมชาติและมีอาการบาดเจ็บทั้งเกมส์ในลีก,ทีมชาติ และเกมส์ชิงแชมป์สโมสรเอเชียอย่าง เอเอฟซีคัพ แต่เขาก็ยังเป็นกำลังหลักสำคัญของสโมสรในการคว้าแชมป์ไทยพรีเมียร์ลีก ซึ่งเป็นครั้งที่ 2 ของสโมสรเทียบเท่า บีอีซี เทโรศาสน ธนาคารกรุงไทย และแอร์ฟอร์ซ ยูไนเต็ด นอกจากนั้นเขายังยิงได้ในรายการเอเอฟซีคัพ รอบสิบหกทีมสุดท้ายสุดท้ายที่สโมสรเจอกับอัล รายยัน สโมสรฟุตบอลจากประเทศกาตาร์ แต่ก็ต้องตกรอบในรอบแปดทีมสุดท้ายในนัดทีเจอกับอัล อิตติฮัด จากซีเรีย ไปด้วยผล 2-1
ฟุตบอลสโมสร > เมืองทอง ยูไนเต็ด (ครั้งที่ 2) > ฤดูกาล 2554

เมื่อหลังจบศึกการเล่น ฟุตบอลโลก 2014 รอบคัดเลือกในโซนเอเชีย ให้กับทีมชาติไทย ธีรศิลป์ได้กลับมาช่วยต้นสังกัดอีกครั้ง ซึ่งในฤดูกาลนี้สโมสรเมืองทองได้สร้างความยิ่งใหญ่ในวงการฟุตบอลไทยอีกครั้งด้วยการซื้อร็อบบี ฟาวเลอร์ อดีตกองหน้าตัวเก่งของสโมสรฟุตบอลลิเวอร์พูล และ คริสเตียน ควาคู มาช่วยธีรศิลป์ในการเพิ่มเกมส์รุกให้มีความหลากหลายมากขึ้น ซึ่งในฤดูกาลนี้ธีรศิลป์นำทีมไปเล่นในรายการ เอเอฟซีคัพ (ซึ่งตกรอบมาจาก เอเอฟซีแชมเปียนส์ลีก 2554 รอบคัดเลือก) โดยเมืองทองอยู่กลุ่มเดียวกับ สโมสรฟุตบอลทัมปิเนสโรเวอร์, ฮานอย ทีแอนด์ที และวีบี สปอร์ต คลับ ธีรศิลป์ได้ยิงประตูในรอบแบ่งกลุ่ม 2 ลูก ในนัดที่เมืองทองเปิดบ้านเอาชนะ ฮานอย ทีแอนด์ที ไป 4-0 (ยิง 2 ประตูเดียวในนัดนี้) และเมืองทองก็เป็นแชมป์กลุ่มแล้วทะลุมาในรอบ 16 ทีมสุดท้ายเจอกับอัล อะห์เอ็ด และธีรศิลป์สามารถยิงประตูได้ในนัดนี้ แต่ก็ต้องตกรอบในรอบ 8 ทีมสุดท้ายในนัดที่เจอกับ คูเวต เอสซี ซึ่งแพ้ไป 1-0 และใน ไทยพรีเมียร์ลีก ซึ่งในฤดูกาลนี้ธีรศิลป์ยิงได้ 13 ประตู และทำแฮตทริกได้ 1 ครั้งในนัดที่พบกับบางกองกล๊าสที่เมืองทองชนะด้วยผล 6-2
ฟุตบอลสโมสร > เมืองทอง ยูไนเต็ด (ครั้งที่ 2) > ฤดูกาล 2555

ก่อนที่ ไทยพรีเมียร์ลีก 2555 จะเปิดฤดูกาลสโมสรเมืองทองได้ซื้อนักเตะโควตาต่างชาติเข้ามาช่วยธีรศิลป์ในการทำเกมส์รุกในแดนกองหน้า หลังจากที่ฤดูกาลที่แล้วไม่ค่อยประสบความสำเร็จอย่างที่ควร โดยซื้อนักเตะอย่าง มารีโอ ยูโรฟสกี, อัดนัน บาราคัท, เปาลู รังเฌล ประตูแรกที่ธีรศิลป์ยิงได้ในไทยลีกนัดแรกคือเกมส์ที่เมืองทองเปิดบ้านเอาชนะ สโมสรฟุตบอลการท่าเรือไทย ไป 5-1 ธีรศิลป์ยังทำแฮตทริกได้ในนัดที่เมืองทองบุกไปเอาชนะบีบีซียู เอฟซี ได้ 1-8 ส่วนใน ไทยคม เอฟเอคัพ 2555 รอบก่อนรองชนะเลิศที่เมืองทองเจอกับอาร์มี่ ยูไนเต็ด ซึ่งธีรศิลป์ก็ยิงไป 1 ประตู แต่ก็แพ้ด้วยผล 3-2 และในโตโยต้า ลีกคัพ 2555 ธีรศิลป์จะยิงประตูไม่ได้แต่ก็ช่วยจ่ายให้เพื่อนทำประตู 2 ครั้ง และเมื่อจบการแข่งขัน ไทยพรีเมียร์ลีก 2555 เมืองทองยูไนเต็ดเป็นแชมป์ไทยพรีเมียร์ลีกสมัยที่ 3 ซึ่งสามารถสร้างสถิติไม่แพ้สโมสรใดในฤดูกาลนี้ ซึ่งธีรศิลป์ก็ได้รับรางวัลดาวซัลโวร่วมกับ คลีตัน โอลิเวียรา ซิลวา นักฟุตบอลชาวบราซิลของบีอีซี เทโรศาสน ด้วยการทำประตูไป 24 ประตู และยังได้รับรางวัล กองหน้ายอดเยี่ยมประจำปี พ.ศ. 2555 ของไทยพรีเมียร์ลีก เป็นสมัยแรกของเจ้าตัว
ฟุตบอลสโมสร > เมืองทอง ยูไนเต็ด (ครั้งที่ 2) > หลังจากจบฤดูกาล 2555

หลังจบศึก ไทยพรีเมียร์ลีก 2555 ไปประมาณ 1 เดือน ธีรศิลป์ได้กลับไปอยู่ที่จังหวัดสุรินทร์ร่วมกับครอบครัว ซึ่งในช่วงนั้นมีข่าวลือเกี่ยวกับการย้ายตัวของธีรศิลป์มากมายทั้งจะย้ายไปอยู่ในลีกฟุตบอลเกาหลี,ออสเตรเลีย และสโมสรฟุตบอลเฆตาเฟ จาก ลาลิกาสเปน ได้ยื่นข้อเสนอเป็นเงิน 10 ล้านบาทมาให้สโมสรเมืองทองแต่ก็ได้รับการปฏิเสธไป แต่ก็มีข่าวที่ทำให้แฟนบอลชาวไทยดีใจกันทั้งประเทศคือ สโมสรฟุตบอลอัตเลติโกเดมาดริด จากลาลิกาสเปน ซึ่งเป็นสโมสรพันธมิตรกับเมืองทองได้เชิญธีรศิลป์เข้าไปร่วมทดสอบการเล่นกับสโมสรเป็นเวลา  1 เดือน ที่ ประเทศสเปนและพร้อมจัดที่พักกับรถรับส่ง ซึ่งทั้งทางธีรศิลป์และสโมสรเมืองทองได้ตอบตกลงกับทางอัตเลติโกเดมาดริดและมีกำหนดการไปร่วมฝึกซ้อม ในวันที่ 8 มกราคม พ.ศ. 2556 และหลังจากนั้นธีรศิลป์ได้ถูกเรียกในนาม ฟุตบอลทีมชาติไทย เพื่อไปแข่งขัน เอเอฟเอฟ ซูซูกิ คัพ 2012 ที่ประเทศไทยและประเทศมาเลเซียเป็นเจ้าภาพร่วม
ฟุตบอลสโมสร > เมืองทอง ยูไนเต็ด (ครั้งที่ 2) > ฤดูกาล 2556 > อัตเลติโกเดมาดริด (ไปทดสอบการเล่น)

ในฤดูกาล 2556 ธีรศิลป์เดินทางไปทดสอบฝีเท้ากับสโมสรฟุตบอลอัตเลติโกเดมาดริด ที่ประเทศสเปน พร้อมกับผู้ฝึกสอน อุทัย บุญเหมาะ ที่บินไปอบรมผู้ฝึกสอน และนักเตะเยาวชนของสโมสรฟุตบอลเอสซีจี เมืองทอง ยูไนเต็ด อีก 9 ราย อย่างกษิดิ์เดช เวทยาวงศ์, เสกสิทธิ์ ศรีใส, ตามีซี หะยียูโซะ, กิตติศักดิ์ โฮชิน, ณัฐพล เปี่ยมพลาย, นนทวัฒน์ กลิ่นจำปาศรี, วีระวัฒน์ เกิดปั้น, พิชา อุทรา, พิพรรธพล ทับไทร ก็เดินทางไปเพาะบ่มฝีเท้ากับเจ้ามุ้ยด้วยเช่นเดียวกัน โดยเดินทางไปจากสนามบินสุวรรณภูมิตั้งแต่วันที่ 9 มกราคม 2556  และถึงประเทศสเปนเมื่อวันที่ 10 มกราคม พ.ศ. 2556 ที่ผ่านมา ท่ามกลางการต้อนรับถึงสนามบินที่สเปนของตัวแทนสโมสรฟุตบอลอัตเลติโกเดมาดริด และธีรศิลป์ก็ได้ลงซ้อมประเดิมทดสอบฝีเท้ากับทีมสำรองชุดเบและชุดเซ  โดยได้ไปซ้อมกับนักเตะชื่อดังของสโมสรอัตเลติโกเดมาดริด อาทิ ราดาเมล ฟัลกาโอ, อาร์ดา ทูรัน, เดียโก โกดิน ซึ่งมีผู้ฝึกสอนชุดใหญ่ของสโมสรอย่างดิเอโก ซิเมโอเน เป็นผู้ดูแลและคอยให้คำแนะนำและแท็กติกให้กับธีรศิลป์
ฟุตบอลสโมสร > เมืองทอง ยูไนเต็ด (ครั้งที่ 2) > ฤดูกาล 2556 > เมืองทอง ยูไนเต็ด

หลังจากกลับมาจากประเทศสเปน ธีรศิลป์ได้ลงเล่นให้กับเมืองทองยูไนเต็ดนัดแรกของฤดูกาล 2556 โดยเป็นการแข่งขันในรายการ ฟุตบอลถ้วยพระราชทาน ถ้วย ก พบกับทีมบุรีรัมย์ ยูไนเต็ด ซึ่งผลออกมาเมืองทองแพ้ไป 2-0 ต่อมาในเอเอฟซีแชมเปียนส์ลีก 2013 ในนัดเปิดสนามเอสซีจี สเตเดียม พบกับชอนบุกฮุนไดมอเตอร์ จากเคลีกของประเทศเกาหลีใต้ โดยผลเสมอกันไป 2-2 ในการแข่งขันไทยพรีเมียร์ลีก นัดแรกของฤดูกาล 2556 เมืองทองยูไนเต็ดพบกับสโมสรฟุตบอลทหารบก (อาร์มี่ ยูไนเต็ด) ซึ่งธีรศิลป์ยิงลูกแรกให้เมืองทองขึ้นนำ ก่อนที่ผลจะจบด้วยผล 2-1
ฟุตบอลสโมสร > อัลเมริอา

ในวันที่ 5 กุมภาพันธ์ พ.ศ. 2557 สโมสรอูเด อัลเมริอา ในลาลิกาของสเปน ได้ยืมตัวธีรศิลป์ไปเล่นในฤดูกาล 2557-2558 เป็นเวลา 1 ฤดูกาล  ภายใต้การคุมทีมของฟรันซิสโก คาเบียร์ โรดรีเกซ บิลเชซ กุนซือชาวสเปน พร้อมเงื่อนไขในการซื้อขาดหากทำผลงานได้ดี โดยธีรศิลป์จะได้สวมเสื้อหมายเลข 18 ลงเล่นให้กับอัลเมริอา ในวันที่ 17 กรกฎาคม 2557 ได้เปิดตัวอย่างเป็นทางการกับสโมสรที่สภาว่าการเมืองอัลเมริอา แคว้นอันดาลูซิอา ประเทศสเปน
วันที่ 23 สิงหาคม พ.ศ. 2557 ธีรศิลป์สร้างประวัติศาสตร์โดยการเป็นนักเตะชาวไทยคนแรกที่ได้ลงเล่นในลาลิกา เมื่อถูกเปลี่ยนตัวลงมาแทนเฟร์นันโด โซเรียโน มาร์โกในเกมลาลิกาที่อัลเมริอาเปิดบ้านเสมออัสปัญญ็อล 1-1
ในลาลิกา ธีรศิลป์ไม่ค่อยได้รับโอกาสลงเล่นมากนัก โดยต้องตกเป็นตัวสำรองของโตเมร์ เฮเมด กองหน้าทีมชาติอิสราเอล และมักจะถูกส่งลงมาเล่นในช่วงท้ายเกม
วันที่ 5 ธันวาคม พ.ศ. 2557 ธีรศิลป์ถูกส่งลงสนามในฐานะตัวจริงเป็นนัดแรก ในการแข่งขันฟุตบอลชิงถ้วยโกปาเดลเรย์ รอบ 32 ทีมสุดท้าย นัดแรก โดยอัลเมริอาต้องออกไปเยือนเรอัลเบติสที่สนามเบนิโต บิยามาริน ซึ่งเกมส์นี้ถือเป็นดาร์บีแมตช์ของแคว้นอันดาลูซิอาอีกด้วย
การลงเล่นเป็นตัวจริงนัดแรกของธีรศิลป์ เขาสามารถยิงประตูแรกให้ต้นสังกัดได้สำเร็จ เมื่ออิบัน ซันเชซจ่ายบอลมาให้เขาหลุดเดี่ยวเข้าไปยิงประตูผ่านดานี คีเมเนซ ผู้รักษาประตูของเรอัลเบติส เข้าไปให้ทีมบุกมานำ 0-2 ก่อนจะจบลงด้วยชัยชนะ 3 - 4
ในต้นปี พ.ศ. 2558 ธีรศิลป์ได้ยกเลิกสัญญากับอัลเมริอา ทำให้ไม่ครบระยะเวลาสัญญา 1 ปี โดยจะกลับไปเล่นให้กับเมืองทอง ยูไนเต็ด ต้นสังกัดเดิม โดยให้เหตุผลว่าไม่สามารถปรับตัวได้ โดยเฉพาะเรื่องการสื่อสารหรือเรื่องภาษา ทำให้ธีรศิลป์ลงเล่นในลาลิกา 6 นัด ยิงไม่ได้เลยแม้แต่ประตูเดียว แต่ยิงได้ 1 ประตูในรายการโกปาเดลเรย์ จากการลงเล่น 4 นัด
ฟุตบอลสโมสร > เมืองทอง ยูไนเต็ด (หลังกลับอัลเมริอา)

หลังจากธีรศิลป์ ตัดสินใจที่จะกลับเมืองทอง ยูไนเต็ด ในปี พ.ศ. 2558 โดยกลับมาก็ได้เล่นเกมอุ่นเครื่องพบกับทีมธนบุรี ซิตี้ ซึ่งธีรศิลป์สามารถทำประตูได้ แต่พอเริ่มเปิดลีก ไทยพรีเมียร์ลีก ในฤดูกาล 2558  ธีรศิลป์กลับฟอร์มตกอย่างน่าใจหายในช่วงต้น หลังจากนั้นก็คืนฟอร์ม ทำ2ประตูได้ในการแข่งขันโตโยต้า ลีกคัพ  พบกับทีม สงขลา ยูไนเต็ด ก่อนจะมาทำประตูแรกในไทยลีกนัดที่เยือน ราชนาวีหลังจากนั้นธีรศิลป์ผลงานดีขึ้น จนกลับมาทำผลงานได้ดีอย่างมาก ส่วนหนึ่งมาจากการที่ ดราแกน ทาลาจิค ให้ธีรศิลป์เล่นในตำแหน่งปีกซ้าย และสร้างสรรค์เกมรุกได้อย่างดี ก่อนจะจบฤดูกาล 2558 ด้วยผลงาน 11ประตู กับ 13 แอสซิตส์ (นับแค่ไทยลีก) ถ้ารวมทุกรายการยิงไป 14ลูก นอกจากนั้นในการแข่งขัน ช้าง เอฟเอคัพ  รอบรองชนะเลิศ ธีรศิลป์เป็นคนยิงประตูชัยในช่วงทดเวลาบาดเจ็บในนัดที่ชนะ อาร์มี่ ยูไนเต็ด  2-1 พาทีม  เมืองทอง ยูไนเต็ดเข้าชิง ช้าง เอฟเอคัพ  ก่อนสุดท้ายจะแพ้ให้ บุรีรัมย์ ยูไนเต็ด ในนัดชิงชนะเลิศ